钦定古今图书集成/理学汇编/文学典/第065卷 > 李肃
## 钦定古今图书集成/理学汇编/文学典/第065卷 > 李肃

按《宋史李穆传》：“穆弟肃，字季雍。七岁读书知大义，十
岁为诗，往往有警语。举进士，登甲科。性嗜酒，历濮、博
二州从事，迁保静军节度推官。诏方下，一夕与亲友
会饮，酣寝而卒，年三十三。尝作《大宋乐章》九首，取九
成”、“九夏之义，以颂国家盛德。其文甚工。又作《代周龥
答北山移文》《吊幽忧子文》《病鸡赋》，意皆有所规焉。”